
1. תחום 
מסמך זה קובע את התנאים המיוחדים שיצרן, המייצר פיגומי זקפים מרכיבים טרומיים בלבד (להלן - המוצר) והמעוניין לקבל היתר לסמן את המוצר בתו תקן חייב לעמוד בהם.
2. תנאים כלליים
נוסף לתנאים מיוחדים המפורטים במסמך זה, על היצרן לעמוד גם בתנאים הכלליים למתן ההיתר, המפורטים במסמך ת"ת 1.
3. התאמה לתקן
3.1 היצרן ינקוט את כל האמצעים הדרושים על מנת להבטיח, שהמוצר המיוצר על ידו יתאים לכל דרישות התקן הישראלי ת"י 1139 חלק 1 (תקן מחייב) או כל תקן אחר שיקבע תחתיו המכון.

3.2 הגדרת דגם ומשפחה
3.2.1 משפחה תוגדר כמספר דגמים הנבדלים זה מזה באחד או יותר מהפרמטרים הבאים:
bs – רוחב שדה הפיגום, ו/או
ls – אורך שדה הפיגום, ו/או
h1 – גובה הרמת הפיגום, ו/או
סוג ציפוי המגן לרכיבים
3.2.2 דגם יוגדר כגרסה מסוימת של מוצר עם תכן מוגדר אחד, העשוי מחומרים מוגדרים, בעל ערכים תפקודיים נומינליים מוגדרים, המיוצרים ע"י יצרן אחד באתר ייצור אחד והמזוהים על ידו כדגם מסוים אחד.

3.3 ליקויים ותהליכים קריטיים
3.3.1 ליקויים קריטיים: אי התאמה לאחת או יותר מדרישות סעיפי התקן הבאים:
· 4.2.1 על תת סעיפיו – בהתייחס לחוזק כניעה של הפלדה
· 4.2.1.1 - סוג הפלדה
· 5.4 - אזורי עבודה
· 5.5 - הגנה צידית 
3.3.2 תהליכים קריטיים: אי ביצוע אחד או יותר מהתהליכים הבאים:
· בחינות קבלה ו/או בדיקות סופיות, ע"י היצרן ובהתאם תוכנית האיכות שאושרה לו, בהתייחס למכלולים/לרכיבים הבאים (המספרים בסוגריים – לפי ציור 1 בתקן): הקשחה במישור האנכי (6), זקף (7) או מסגרת אנכית (19), קושרת רוחבית (8), קושרת אורכית (9), מגבה בסיס (25).
· הפצת רכיבים/מכלולים עם קוטר ו/או עובי דופן שערכם נמוך מ-90% מהמוגדר בתיק המוצר שאושר לדגם
· הפצת מכללי גישה בין מפלסים שאינה מבטיחה גישה בטוחה בהתאם ל-5.8 בתקן
· הפצת מוצרים עם עומסי שירות גבוהים ממאושרים בתיק המוצר  

4. בדיקות ופעולות הנערכות על ידי בא - כוח המכון
נוסף לאמור בתנאים הכלליים למתן ההיתר (מסמך ת"ת 1) יבוצעו על ידי בא - כוח המכון פעולות אלה:	
4.1 בדיקות מלאות –  בדיקות לפי כל סעיפי התקן.
בדיקות מלאות יבוצעו במסגרת הבירורים המוקדמים, ויבוצעו עם שינויי התכן במוצר*.
* במקרה של שינויי תכן במוצר, יבוצעו בדיקות לתכונות העלולות להיות מושפעות מאותם שינויים לפי הסעיפים הרלוונטיים בתקן בלבד

4.2 בדיקות חלקיות – בדיקות חלקיות יערכו כדלקמן:
	סעיפי התקן
	פירוט המוצר הנבדק: משפחה/דגם
	תדירות
	הערות

	4.2
	זקף או מסגרת אנכית – דוגמה אחת מכל משפחת דגמים
	אחת לשנה 
	תת הסעיפים הישימים לדוגמה שנדגמה

	4.2
	הקשחה במישור האנכי – דוגמה אחת מכל משפחת דגמים
	אחת לשנה
	תת הסעיפים הישימים לדוגמה שנדגמה

	4.2
	קושרת רוחבית – דוגמה אחת מכל משפחת דגמים
	אחת לשנה 
	תת הסעיפים הישימים לדוגמה שנדגמה

	4.2
	קושרת אורכית – דוגמה אחת מכל משפחת דגמים
	אחת לשנה
	תת הסעיפים הישימים לדוגמה שנדגמה

	4.2.1.6
	רכיבי יחידות משטח עבודה – דגימת שלושה  מכלולים/רכיבים, מכל משפחת דגמים
	אחת לשנה
	

	
	סקירת תיק מוצר למשפחת דגמים אחת
	אחת לשנה
	



· שמות הבדיקה : יש להגדיר כדלקמן:
	שם הבדיקה
	סימון
	סעיפי התקן הנבדקים

	בדיקה חלקית לזקף או מסגרת
	ת1
	4.2  - תת הסעיפים הישימים לדוגמה הנדגמת

	בדיקה חלקית להקשחה במישור האנכי
	ת2
	4.2  - תת הסעיפים הישימים לדוגמה הנדגמת

	בדיקה חלקית לקושרת רוחבית
	ת3
	4.2  - תת הסעיפים הישימים לדוגמה הנדגמת

	בדיקה חלקית לקושרת אורכית
	ת4
	4.2  - תת הסעיפים הישימים לדוגמה הנדגמת

	בדיקה חלקית לרכיבי משטח
	ת5
	4.2.1.6

	סקירת תיק מוצר
	תמ
	



4.3 בחינות תהליך ומערכת איכות:
4.3.1 בחינת תהליך: מבדק במפעל לצורך בחינת תהליכי הייצור, בחינת המוצרים והתאמתם  לתיק מוצר יבוצעו כל 3 חודשים , על ידי בא כח המכון עפ"י הכללים שקבעה מנהלת תפעול תו תקן.
4.3.2 מערכת איכות :
4.3.2.1 מערכת האיכות תתאים לתקן ISO 9001, ותהיה מאושרת על ידי מכון התקנים או כל גוף התעדה בינ"ל המקובל על המכון/ בעל אקרדיטציה בינלאומית מוכרת.
או 
4.3.2.2 מערכת האיכות תתאים לנוהל מת"י 005  (מבדק אחד בשנה)

4.4 בדיקות ומבדקים נוספים 
חלו שינויים במוצר, נתגלו ליקויים במערכת, או נתגלו חריגות אחרות מהתנאים למתן ההיתר,   כאמור לפי סעיף 5 ו- 6 של ת"ת 1, יטופל הנושא לפי הנדרש בנוהל 007- "כללים להפעלת מערכת תו תקן". 

4.5 הקלות
4.5.1 ליצרנים שבמשך שנת עבודה אחרונה דוחות מבדקי האיכות ובחינות התהליך היו בציון "מתאים" ובבדיקות המוצר לא נמצאו ליקויים - יוקטן מספר הבדיקות והמבדקים כדלקמן:
	
	הבדיקה
	סעיף
	דגם
	בדיקות לפני ההקלות
	בדיקה אחרי ההקלות

	א
	ת2
	4.2
	הקשחה במישור האנכי – דוגמה אחת מכל משפחת דגמים
	אחת לשנה
	אחת לשנתיים

	ב
	ת3
	4.2
	קושרת רוחבית – דוגמה אחת מכל משפחת דגמים
	אחת לשנה
	אחת לשנתיים

	ג
	ת4
	4.2
	קושרת אורכית – דוגמה אחת מכל משפחת דגמים
	אחת לשנה
	אחת לשנתיים

	ד
	ת5
	4.2.1.6
	רכיבי יחידות משטח עבודה – דוגמה אחת מכל משפחת דגמים
	אחת לשנה
	אחת לשנתיים



4.5.2 מסלול הקלות מורחב – פירוט בנספח המצורף

4.5.3 היה והיצרן יכשל במבדק איכות או בחינת תהליך ויקבל ציון "טעון שיפור" או "לא מתאים" או שיכשל בבדיקות המעבדה וימצא ליקוי חמור או קריטי במוצר, יטופל לפי הנדרש בנוהל 007- "כללים להפעלת מערכת תו תקן".



4.6 ייצור אצל קבלן משנה בארץ או בחוץ לארץ :
ליצרנים בעלי היתר תו תקן הנעזרים בקבלן משנה בארץ או בחוץ לארץ (להלן - קבלן משנה)  וקבלן המשנה הוא המבצע את הרכבת המוצר או מרכיבים עיקריים של המוצר המשפיעים על איכות המוצר ועמידתו בדרישות התקן. יבוצעו בדיקות ומבדקים לפי המתכונת הבאה: - 
4.6.1 בדיקות מלאות - כמפורט בסעיף 4.1.  
4.6.2 בדיקות חלקיות - כמפורט בסעיף 4.2 
4.6.3 מבדקי תהליך ומבדקי איכות
1) בכל שנה ייערכו 2 בחינות תהליך אצל היצרן בעל ההיתר על ידי נציג מת"י
2) בכל שנה יערכו 2  בחינות תהליך אצל קבלן המשנה על ידי נציג מת"י

4.7 במידה ויצרן מקים יכולות בדיקה עצמיות או משתמש בקבלן משנה על ידי מעבדה מוסמכת ישראלית, הבדיקות העצמיות והשימוש במעבדה מוסמכת יהיו מתוארים בנהלי היצרן- מקומות, תדירות, טיפול בתוצאות וכד'.  יש לציין כי הנהלים יאושרו ידי מכון התקנים במסגרת בחינות התהליך. 

5. סימון בתו תקן
5.1 הסימון יעשה בהדפסה או בהטבעה או בתווית על רכיבי הפיגום המפורטים בטבלה 1 של התקן, למעט: מצמדים, רכיבי קשירה ועיגונים. 
5.2 סימון תו התקן יהיה עמיד (לא מחיק) וקריא.
5.3 סימון תו התקן ימוקם בסמוך לסימון הנדרש לפי התקן הישראלי המתאים (כלומר לפי סעיף 10 של התקן EN 12810-1:2003).
5.4 מידת סימון תו התקן יהיה 5 x 5 מ"מ לפחות.
5.5 בהתאם לנת"מ, כאשר סימון תו התקן יעשה באמצעות תווית שתודבק על גבי המוצר או על גבי האריזה,  התוויות יסופקו על ידי מכון התקנים הישראלי, או שיוכנו על ידי היצרן ובתנאי שקיבלו את אישור המעבדה הרלוונטית והן תואמות לדרישות המפורטות בנוהל 006.  
5.6 במידה ונדרשת עקיבות לזיהוי המוצר, יסומן המוצר בתווית תו תקן בעלת מספר סידורי רץ. עבור תוויות שיוכנו על ידי היצרן, המספר הסידורי הרץ יאושר על ידי מכון התקנים (לצורך קבלת מספר סידורי חד חד ערכי).
5.7 מכון התקנים יעביר ללקוח את קובץ סימון תו התקן במספר פורמטים, לבחירתו, לצורך הדפסתו ע"ג המוצר או התווית, בהתאם לנדרש סימון תו התקן בתוית, ככל שחלופה זו תיבחר, יהיה בצבע אדום, וזאת בהתאם לפורמט שיועבר על ידי המכון.
5.8 היצרן מתחייב להפסיק לסמן את המוצרים בסימון תו התקן אם וכאשר יבוטל ההיתר.
במידה ותוויות תו התקן סופקו ע"י המכון,  על היצרן להחזירם לידי המכון.
במידה והתוויות לא סופקו ע"י המכון, על היצרן להשמיד את יתרת התווים ו/או לנקוט באמצעים אחרים שיאושרו ע"י המכון בהתייחס לאמצעי הסימון של תו תקן.
5.9 במידה ובשם המוצר מצוינת תכונה שאינה נבדקה לפי דרישות התקן שלפיו ניתן למוצר היתר- אז על היצרן לסמן ע"ג המוצר והאריזה כי "תו התקן לא חל על התכונה"

נספח – מסלול הקלות מורחב

מסמך זה מגדיר את הקריטריונים הנדרשים על מנת להיכלל במסלול הקלות מורחב, במסגרת פיקוח תו תקן, שניתן לתת(א) ללקוחות המבקשים זאת.
מסמך זה אינו חל על מוצרים עליהם חל תו תקן חובה הן כהגדרתו בצו התקנים והן עפ"י חיובו בתקנות: משרד התחבורה, פיקוד העורף ונציבות הכבאות!
מסמך זה אינו חל על בדיקות ומבדקים המבוצעים במסגרת הבירורים המוקדמים, או עם שינוי תכן המוצר ואינו חל על תווי תקן / התעדות הניתנים על בסיס מבדקים בלבד (ללא בדיקות של המוצר עצמו)!

כללי:
לקוחות תו תקן המעוניינים להיכלל במסלול ההקלות המורחב במסגרת פיקוח תו תקן, יגישו בקשה בכתב למינהלת תיפעול תו תקן, על מנת שתיבדק זכאותם לכך.

מי זכאי לקבל הקלות נוספות?
יצרנים בתו תקן, בעלי היסטוריה חיובית (ראה פירוט בהמשך).
ההקלות יינתנו בשלב הפיקוח בלבד וייבחנו עבור כל היתר בנפרד ועבור כל אתר ייצור בנפרד.

מי יוגדר כיצרן בעל היסטוריה חיובית?
יצרן שעומד בכל הדרישות המפורטות בסעיפים 1-4 שלהלן:
(1) יצרן שבמהלך 5 שנים רצופות, שיתף פעולה לצורך ביצוע מבדקי תהליך ובדיקות של כלל מוצריו ובוצעו לו לפחות 80% מתוכנית העבודה של מבדקים ובדיקות במהלך 5 שנים אלה;
(2) כל מבדקי האיכות שבוצעו במהלך  5 שנים רצופות, סווגו בסיווג "מתאים";
(3) כל מבדקי התהליך שבוצעו במהלך 5 שנים רצופות, סווגו בסיווג "מתאים";
(4) בבדיקות המוצרים שבוצעו במסגרת פיקוח תו התקן, במהלך ה - 5 השנים הרצופות, לא נמצאו כלל ליקויים (גם לא ליקויים קלים).

כיצד תבחן הזכאות?
לאחר קבלת בקשת היצרן בכתב, תעשה בדיקת הזכאות בשני שלבים:
1. בשלב ראשון: תיבדק ההיסטוריה החיובית של היצרן (באחריות מינהלת תפעול תו תקן בשיתוף הענף הרלוונטי במעבדה).
2. בשלב שני: הנושא יובא לאישור הוועדה המקצועית, לבחינת האפשרות למתן הקלות מורחבות לתחום הנדון. תחום שאושר בעבר בוועדה המקצועית כראוי למתן הקלות מורחבות, לא יובא לדיון חוזר בוועדה המקצועית.



ההקלות שיינתנו:
(1) כמות מבדקי התהליך שתבוצע באתר ייצור ספציפי תופחת ב- 50%, אך לא תפחת ממבדק אחד בשנה. על המבדק להיות מבדק פיזי במפעל עצמו (לא להתבצע מרחוק באמצעות תוכנת ZOOM או כל תוכנה אחרת)
חשוב לשים לב:  ההפחתה בכמות המבדקים באתר ייצור מסוים, תתאפשר במידה וכל ההיתרים שניתנו ליצרן באתר הייצור המסוים, עונים להגדרת "היסטוריה חיובית" שלעיל. 
במידה והמוצרים מיוצרים באתרי ייצור שונים, כל אתר יבחן בפני עצמו.
(2) כמות הבדיקות שתבוצע למוצר (פר היתר)  תופחת באופן הבא:
	סוג הבדיקה
	שיעור ההפחתה
	הערה
	דוגמאות להמחשה

	בדיקות מלאות
	תופחת בשנה אחת מהנקוב בנת"מ
	
	(1) בדיקה מלאה פעם בשנה, לפי הנת"מ תופחת
לבדיקה מלאה פעם בשנתיים על פי מסלול ההקלות המורחב.
(2) בדיקה מלאה פעם בשנתיים עפ"י הנת"מ תופחת לפעם ב – 3 שנים במסלול ההקלות המורחב וכך הלאה.

	בדיקות חלקיות 
	יופחתו ב – 50% אך לא פחות מפעם בשנה.
	היה ולאחר ההפחתה, כמות הבדיקות אינה מסתכמת למספר שלם, יש לעגל את המספר כלפי מעלה למספר השלם הקרוב ביותר.
	לפני הקלות: 5 בדיקות 
לאחר הקלות: 2.5 בדיקות חלקיות
עיגול למספר השלם הקרוב ביותר: 3



(3) תינתן הנחה בשיעור של 10% מדמי ההיתר.


ביטול ההקלות:
· יצרן, שיימצא ליקוי כלשהו בבדיקות מוצריו, ו/או במבדק התהליך ו/ או במבדק האיכות שיבוצעו באתר הייצור סווג המבדק בסיווג שונה מ"מתאים", יוחזרו הבדיקות והמבדקים למתכונת המפורטת בנת"מ, ללא הקלות.

· יצרן יחזור לתוכנית הרגילה הקבועה בנת"מ (הקלות רגילות) במקרה של אי עמידה בלפחות 80% מתוכנית העבודה הנדרשת בשנה בה הוא נמצא במסלול הקלות מורחב, ובלבד שהסיבות לאי ביצוע מלוא תוכנית העבודה נעוצות ביצרן. 

· היצרן יוכל לחזור למסלול הקלות רגיל בהתאם לתנאים הקבועים בנת"מ

· היצרן יוכל לחזור למסלול הקלות מורחב, בהתאם לתנאים המוגדרים במסמך זה.


השגות:
למרות האמור לעיל,
הועדות המקצועיות רשאיות להחליט, שלא לאפשר החלת ההקלות המפורטות מסמך זה  על מוצרים בתחום מסוים (קטגוריה מסוימת). במידה ויוחלט על ידי הוועדה המקצועית שלא להחיל את מסלול ההקלות המורחב על תחום מסוים, יהיה עליה לפרט את נימוקיה לכך. פירוט הנימוקים ייכלל בפרוטוקול ישיבת הוועדה.

יצרנים, שהוועדה המקצועית החליטה שתחום עיסוקם לא ייכלל במסלול ההקלות המורחב, יהיו רשאים לערער על החלטת הוועדה המקצועית בפני וועדת ההיתרים.

	נתמ חדש
	מכון התקנים הישראלי
	נספח ב' להסכם

